Αμαρίνταρ Σινγκ

Ο λοχαγός Αμαρίνταρ Σινγκ (γεννήθηκε στις 11 Μαρτίου 1942) είναι Ινδός πολιτικός, σημερινός πρωθωπουργός του Πουντζάμπ. Είναι εκλεγμένος βουλευτής του τοπικού κοινοβουλίου της ινδικής πολιτείας Παντζάμπ εκπροσωπώντας την Πατιάλα. Ήταν ο πρόεδρος της τοπικής οργάνωσης του Ινδικού Εθνικού Κογκρέσου για το Παντζάμπ. Ήταν πρωθυπουργός του Παντζάμπ και το 2002-2007. Ο πατέρας του ήταν ο τελευταίος μαχαραγιάς της Πατιάλα. Επίσης, υπηρέτησε στον Ινδικό Στρατό από το 1963 έως το 1966. Το 1980, εξελέγη στη Λοκ Σάμπα για πρώτη φορά. Σήμερα είναι ο πρόεδρος της Ακαδημίας Ούρντου του Παντζάμπ.

Προσωπική ζωή 
Ο Σινγκ είναι ο υιός του Μαχαραγιά Γιανταβίντρα Σινγκ και της Μαχαρανί Μοχίνταρ Καούρ της Πατιάλα, μέλη της δυναστίας Φούλκ. Παρακολούθησε το σχολείο αρρένων Ουέλχαμ και το σχολείο Λώρενς στο Σαναβάρ συνεχίζοντας τις σπουδές του στο σχολείο Ντουν στο Ντεχραντούν. Έχει ένα γιο, τον Ρανίνταρ Σινγκ, και μια κόρη, την Τζάι Ίνταρ Καούρ, παντρεμένη με τον επιχειρηματία Γκουρπάλ Σινγκ. Η γυναίκα του, Πρενίτ Καούρ, ήταν βουλευτής και υφυπουργός στο Υπουργείο Εξωτερικών από το 2009 έως το 2014.

Η αδελφή του Χεμίνταρ Καούρ είναι παντρεμένη με τον πρώην υπουργό εξωτερικών Κ. Νατβάρ Σινγκ. Σχετίζεται επίσης με τον Σιμραντζίτ Σινγκ Μαν, αξιωματικό του Σιρομανί Ακάλι Νταλ.

Στρατιωτική καριέρα 
Εντάχθηκε στο Ινδικό Στρατό τον Ιούνιο του 1963 μετά την αποφοίτησή του από την Εθνική Ακαδημία Αμύνης και την Στρατιωτική Ακαδημία της Ινδίας. Παραιτήθηκε στις αρχές του 1965. Μετά το ξέσπασμα εχθροπραξιών με το Πακιστάν το 1965, επανήλθε στο στρατό. Υπηρέτησε στο σύνταγμα των Σιχ.

Παραπομπές 

Ινδοί πολιτικοί